
ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ

Πανελλήνιοι Αγώνες Αερομοντελισμού Κατηγορίας Ελικοπτέρων 
1o ΕΝΗΜΕΡΩΤΙΚΟ ΔΕΛΤΙΟ 

Η Ελληνική Αεραθλητική Ομοσπονδία προσκαλεί όλα τα σωματεία μέλη της με ενασχόληση στο αεράθλημα του αερομοντελισμού,  να λάβουν μέρος στους Πανελλήνιους Αγώνες Αερομοντελισμού στις κατηγορίες F3CGR-A, F3CGR-B και F3C που θα γίνουν στο μοντελοδρόμιο της Αεραθλητικής Ένωσης Μαγνησίας (ΑΕΜΑ), στην Κάρλα το Σάββατο και Κυριακή  2 και 3 Ιουνίου 2007. Οι αγώνες αυτοί προσμετρούνται στην αξιολόγηση των σωματείων. 

Ο αγώνας της κατηγορίας F3C αποτελεί επίσης κριτήριο για την συμμετοχή στην Εθνική Ομάδα για τους Διεθνείς  Αγώνες που θα διεξαχθούν το 2008.
· Τα σωματεία που επιθυμούν να λάβουν μέρος με αθλητές τους, στους εν λόγω αγώνες, καλούνται να στείλουν συμπληρωμένο το σχετικό έντυπο που  επισυνάπτεται στον οργανωτή το αργότερο έως την Παρασκευή 25 Μαίου 2007 και ώρα 15:00. Συμμετοχές πέραν της ημερομηνίας και ώρας αυτής δεν θα γίνουν δεκτές. Η δήλωση συμμετοχής στον αγώνα συνεπάγεται και την ανεπιφύλακτη αποδοχή όλων των σχετικών κανονισμών.
Ακολουθούν όλες οι σχετικές πληροφορίες για τον αγώνα. :

1. Αγώνας:

Πανελλήνιοι Αγώνες Αερομοντέλων στις κατηγορίες F3CGR-A, F3CGR-B και F3C. Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο. Θα υπάρξει ξεχωριστή βαθμολογία για την κατηγορία των ενηλίκων και την κατηγορία κάτω των 18 ετών. 
Στις κατηγορίες F3CGR-A και F3CGR-B θα διεξαχθούν 3 βαθμολογούμενοι γύροι. Για την τελική βαθμολογία θα μετρήσουν οι 2 καλύτεροι γύροι.  Στην κατηγορία F3C θα διεξαχθούν 4 βαθμολογούμενοι γύροι και θα μετρήσουν οι 3 καλύτεροι. 

Κάθε αθλητής μπορεί να δηλώσει συμμετοχή και να λάβει μέρος μόνο σε μία κατηγορία.

Για να διεξαχθούν οι αγώνες  θα πρέπει τον τεχνικό έλεγχο που προηγείται των αγώνων να έχουν περάσει με επιτυχία τουλάχιστον 6 αθλητές. Αθλητής συμπεριλαμβάνεται στην κατάταξη μόνον εφόσον αγωνιστεί, έστω και αν  βαθμολογηθεί  με 0.
Για να προσμετρήσει η συμμετοχή του αθλητή στην ετήσια αξιολόγηση του σωματείου, ο αθλητής θα πρέπει να αγωνιστεί  σε όλους τους προβλεπόμενους για την κατηγορία βαθμολογούμενους γύρους, και η τελική βαθμολογία του να μην είναι 0. 
2. Ημερήσιο Πρόγραμμα Αγώνων:

Παρασκευή 1 Ιουνίου
- Άφιξη

Σάββατο 2 Ιουνίου 
- Τεχνικός Έλεγχος 



  9:00




   Κατηγορία F3CGR – A  (1ος γύρος)

10:00




   Κατηγορία F3CGR - B   (1ος γύρος)

11:00




   Κατηγορία F3C
  (1ος γύρος)


12:00

   Κατηγορία F3CGR – A  (2ος γύρος)

13:00




   Κατηγορία F3CGR - B   (2ος γύρος)

14:00




   Κατηγορία F3C
  (2ος γύρος)


15:00

Κυριακή 3 Ιουνίου 
- Κατηγορία F3C
  (3ος γύρος)


10:00

 Κατηγορία F3CGR - A  (3ος γύρος)

11:00




   Κατηγορία F3CGR - B  (3ος γύρος)

12:00




   Κατηγορία F3C
  (4ος γύρος)


13:00

Όποιος αθλητής δεν είναι παρών στον τεχνικό έλεγχο θα αποκλειστεί από την συνέχεια των αγώνων.  Δεν θα γίνονται πτήσεις αγώνων πέραν της 7:00 μμ. Τελικά αποτελέσματα θα θεωρούνται έγκυρα εφόσον ολοκληρωθούν, οι δύο γύροι για τις κατηγορίες F3CGR-A και F3CGR-B και δύο τουλάχιστον γύροι στην F3C. Το ωρολόγιο πρόγραμμα είναι δυνατόν να αλλάξει ως προς τον χρόνο έναρξης της κάθε κατηγορίας, αναλόγως με την συμμετοχή αθλητών σε κάθε κατηγορία.

3. Οργανωτής:

Οργανωτής είναι η Ελληνική Αεραθλητική Ομοσπονδία. Την διοργάνωση αναλαμβάνει η Επιτροπή Αερομοντελισμού και την εκτέλεση η Αεραθλητική Ένωση Μαγνησίας.
4. Χώρος Αγώνων:


Μοντελοδρόμιο Κάρλας 
5. Κριτές:

Την κάθε κατηγορία θα κρίνουν τουλάχιστον τρεις κριτές.  
6. Αθλητές:

Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ και να παρουσιάσει στην διάρκεια του τεχνικού ελέγχου το αθλητικό δελτίο που εκδίδει η ΕΛΑΟ. Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Είναι δυνατόν να λάβουν μέρος και αθλητές των σωματείων που υπάγονται στην Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών. 
7. Κανονισμοί Αγώνων
Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI). Για τις κατηγορίες F3CGR-A και F3CGR-B το γενικό τμήμα είναι ίδιο με την κατηγορία F3C. Οι τρέχοντες κανονισμοί υπάρχουν στο Internet, www.fai.org/aeromodelling/.  Μετάφραση τους υπάρχει επίσης και στο internet www.elao.gr  στο τμήμα του αερομοντελισμού 

8. Έπαθλα:

Θα απονεμηθούν αναμνηστικά διπλώματα και κύπελλα στους τρεις πρώτους νικητές των αγώνων κάθε κατηγορίας. Η τελετή απονομής θα γίνει μετά το τέλος της διεξαγωγής των αγώνων. 
9. Συχνότητες:

Επιτρέπεται η χρήση των παρακάτω συχνοτήτων :

34.995 έως 35.225 Mhz
40.665 έως 40.695 ΜΗz

και 2.4 GHz.



10. Υποβολή Ενστάσεων
Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI , η ένσταση για να συζητηθεί θα πρέπει να συνοδεύεται υποχρεωτικά από το ποσό που προβλέπεται από τους Διεθνείς Κανονισμούς, το οποίο θα επιστραφεί στο σωματείο, σε περίπτωση που η ένσταση του γίνει δεκτή. 
Ένσταση είναι δυνατόν να υποβληθεί μόνο από τον αρχηγό της ομάδας, συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του καταρχάς δηλώσει συμμετοχή και παρουσιαστεί  στον τεχνικό έλεγχο. Στην ένσταση θα πρέπει να αναγράφεται υποχρεωτικά, το άρθρο του κανονισμού το οποίο παραβιάστηκε.
11. Ασφάλιση

Όλοι οι αθλητές που θα λάβουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρία. Στην τελευταία περίπτωση μαζί με την δήλωση συμμετοχής θα πρέπει να κατατεθεί υποχρεωτικά και αντίγραφο του αντίστοιχου ασφαλιστηρίου συμβολαίου που να φαίνονται τόσο οι όροι όσο και η συμμετοχή του συμμετέχοντος στο συμβόλαιο αυτό.  Οι όροι θα πρέπει να είναι ισοδύναμοι σε όλο το εύρος κάλυψης  με το συμβόλαιο της ΕΛΑΟ.  
12. Διαμονή

Την διαμονή των αθλητών και κριτών αναλαμβάνει να καλύψει, ο Αθλητικός Οργανισμός της Νομαρχιακής Αυτοδιοίκησης Μαγνησίας, στους ξενώνες του Ολυμπιακού Κέντρου Βόλου, σε δίκλινα δωμάτια. Για πληροφορίες είναι δυνατόν να απευθύνεστε απευθείας στον Γεν. Γραμματέα της Αεραθλητικής Ένωσης Μαγνησίας, κ. Λεονταρίτη Αλέκο τηλ. 6978 605 643

13. Επικοινωνία:

Θα σταλεί 2ο ενημερωτικό δελτίο την Δευτέρα 10 Μαίου 2007 με όλες τις τελευταίες πληροφορίες για τον αγώνα. Για οτιδήποτε διευκρίνηση είναι δυνατόν να επικοινωνείτε με fax 210 9649 547 ή email eale@hol.gr. Το 2ο ενημερωτικό δελτίο θα σταλεί μόνο σε όσα σωματεία δηλώσουν συμμετοχή εντός της προβλεπομένης προθεσμίας. 

